**Suplement i Certifikatës për kualifikimin profesional,**

**KONSTRUKSIONE METALIKE , Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё veprimtaritё profesionale për përgatitjen e konstruksioneve metalike.
* Tё kryejё llogaritje tё thjeshta ekonomike qё lidhen me veprimtaritё profesionale për përgatitjen e konstruksioneve metalike.
* Të zbatojë standardet e profesionit.
* Të interpretojë dhe të përgatitë dokumentacionin teknik dhe financiar për përgatitjen e konstruksioneve metalike.
* Të hartojë dhe të skicojë projekte për konstruksione të thjeshta metalike.
* Të përgatitë vizatimet dhe skicat e punës për përgatitjen e konstruksioneve metalike.
* Të hartojë proçesin teknologjik të realizimit të një konstruksioni të thjeshtë.
* Të përdorë dokumentacionin me të dhëna teknike për materialet (llamarina, profile etj.), katalogun e bulonerive, perçinave etj.
* Të organizojë vendin e punës për realizimin e prodhimit të konstruksioneve metalike.
* Të përzgjedhë materialet (copat) për përgatitjen e konstruksioneve metalike.
* Të përzgjedhë makinat dhe pajisjet ndihmëse për përgatitjen e konstruksioneve metalike.
* Të përzgjedhë instrumentet prerëse për përgatitjen e konstruksioneve metalike.
* Të realizojë matje, kontrolle dhe shënime për përgatitjen e konstruksioneve metalike.
* Të përgatitë për punë dhe të rregullojë regjimet e punës në makinat për përgatitjen e konstruksioneve metalike.
* Të realizojë punime të prerjes, shpimit, kthimit, axhustimit, saldimit, montimit etj., për prodhimin e konstruksioneve metalike.
* Të zbatojë procesin teknologjik dhe të prodhojë konstruksione të ndryshme metalike.
* Të zbatojë procesin teknologjik për prodhimin e konstruksioneve me materiale duralumini
* Të mirëmbajë vendin e punës, veglat, pajisjet, instrumentet dhe makinat metalpunuese.
* Të përdorë programe dhe mjete dixhitale në funksion të veprimtarisë profesionale.
* Të komunikojë me etikën e duhur në kuadrin e veprimtarisë profesionale.
* Të zbatojë rregullat e mbrojtjes në punë e të ruajtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Konstruksione metalike” niveli III-të, në KSHK, referuar nivelit III të KEK, e pajis individin me certifikatën e punonjësit të kualifikuar në këtë fushë dhe suplementin përkatës.

Ky kualifikim i jep individit mundësinë që t`i drejtohet tregut të punës për punësim në ndërmarrje të shërbimeve mekanike, në pika shërbimi të prodhimit dhe montimit të konstruksioneve metalike, në ndërmarrje ndërtimi dhe njësi të tjera ekonomike me fokus në prodhimin dhe montimin e konstruksioneve metalike, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e konstruksioneve mekanike dhe të ngjashme.

Me përfundimin e arsimimit në “Konstruksione metalike” niveli III-të në KSHK, referuar nivelit III të KEK, individi ka të drejtë të vazhdojë arsimimin në nivelin IV në KSHK referuar nivelit IV të KEK,. Me arsimim të mëtejshëm fiton të drejtën e diplomës e “Maturës Shtetërore Profesionale” me mundësi për vazhdimin e studimeve pas të mesëm dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).